Ante Čačić

Ante Čačić (s. 29. syyskuuta 1953) on kroatialainen jalkapallovalmentaja. Huhtikuusta 2022 lähtien hän on toiminut NK Dinamo Zagrebin päävalmentajana.

Ura

Čačićilla ei ole omaa mainittavaa pelaajauraa. Hän siirtyi valmentajaksi jo 1980-luvun puolivälissä edustamansa Prigorje Markuševecin peräsimessä. Hän on opiskellut valmennusta ja liikuntatieteitä Zagrebin yliopistossa ja oli yksi kymmenestä ensimmäisestä kroatialaisesta, jotka suorittivat UEFA:n Pro-valmentajalisenssin.Ante Čačić UEFA. Viitattu 18.6.2016.

Čačić aloitti uransa Jugoslavian alasarjoissa ja luotsasi NK Zadarin nousuun Jugoslavian 2. divisioonaan ja NK Dubravan historiallisesti Kroatian liigaan kaudella 1992/93.TKO JE ZAPRAVO ANTE ČAČIĆ? Jutarnji. Viitattu 18.6.2016. Hän valmensi sittemmin hyvällä menestyksellä NK Inter Zaprešićia ja toimi Kroatian alle 21-vuotiaiden maajoukkueen apuvalmentajana. Hän palasi NK Interin peräsimeen vuonna 2002 ja oli nostamassa joukkuetta liigaan, kunnes erosi maaliskuussa 2003 tehtävistään.Čačić otišao, "uskače" Lončarević  hrsport. Viitattu 18.6.2016.

Vuosina 2005–2006 Čačić työskenteli Ilija Lončarevićin apuvalmentajana Libyan jalkapallomaajoukkueessa ja valmensi myös maan alle 21-vuotiaita. Hän johdatti nuoret pronssille vuoden 2005 Välimeren kilpailuissa.Le bronze à La Libye aux Jeux méditerranéens en football Panapress. Viitattu 18.6.2016. Čačić palasi Kroatiaan kesällä 2006, kun hänestä tuli NK Kamen Ingradin päävalmentaja.Čačić preuzeo Kamen Ingrad  hrsport. Viitattu 18.6.2016. Pesti päättyi kuitenkin potkuihin jo syyskuussa ja lokakuussa 2006 hän palasi NK Inter Zaprešićin peräsimeen.Inter opet smijenio Srećka Bogdana  hrsport. Viitattu 18.6.2016. Hän nosti joukkueen kauden 2006/07 päätteeksi liigaan, mutta kehnosti alkanut pääsarjakausi johti Čačićin potkuihin elokuussa 2007.Čačić smijenjen, Bračun pred vratima  hrsport. Viitattu 18.6.2016.

Čačić palasi Inter-potkujensa jälkeen valmennustehtäviin vasta lokakuussa 2011, kun hänestä tuli NK Lokomotivan päävalmentaja.[Potvrđen novi trener Lokomotive ANTE CACIC] Transfermarkt. Viitattu 18.6.2016. Joukkue pelasi hänen alaisuudessaan vahvasti ja joulukuussa 2011 suurseura NK Dinamo Zagreb palkkasi Čačićin päävalmentajaksi.Ante Čačić preuzima Dinamo  hrsport. Viitattu 18.6.2016. Hän luotsasi Dinamon tuplamestariksi kaudella 2011/12. Dinamon kehnot otteet Mestarien liigassa 2012/13 ja kolme tappiota lohkovaiheessa johtivat potkuihin marraskuun lopussa 2012.DINAMO ZAGREB FIRES COACH CACIC AFTER CHAMPIONS LOSSES TSN. Viitattu 18.6.2016.

Huhtikuussa 2013 Čačić palasi valmennustehtäviin NK Sesveten peräsimessä. Jo kesällä 2013 hän siirtyi NK Mariborin päävalmentajaksi.Ante Čačić trener Maribora: Valjda neću na Dinamo u kvalifikacijama Vecernji. Viitattu 18.6.2016. Pesti päättyi kuitenkin potkuihin jo syyskuun lopussa.Maribor chase glory against Sevilla UEFA. Viitattu 18.6.2016. Kaudella 2014/15 hän valmensi NK Slaven Belupoa kunnes palasi kesällä 2015 NK Lokomotivan päävalmentajaksi.Ante Čačić novi je trener Lokomotive Vecernji. Viitattu 18.6.2016. Syyskuussa 2015 hänestä tuli yllättäen Kroatian jalkapallomaajoukkueen päävalmentaja.ANTE ČAČIĆ TAKES OVER CROATIA REINS HNS. Viitattu 18.6.2016. Čačićin johdolla Kroatia voitti kaksi viimeistä karsintaotteluaan Bulgariaa ja Maltaa vastaan edeten lohkokakkosena EM-kisoihin 2016.Vaisu Hollanti ulos EM-kisoista – Van Persien oma maali ihmetytti  MTV. Viitattu 18.6.2016.

Čačićin johdolla Kroatia aloitti EM-lopputurnauksen avausottelussa Turkin 1-0.Modricin komea maali toi Kroatialle voiton Turkista Etelä-Suomen Sanomat. Viitattu 19.7.2016] Toisessa ottelussa vahvasti pelannut Kroatia johti Tšekkiä vastaan jo 2-0, kunnes kroatialaisten katsomonosasta heitettiin soihtuja kentälle ja ottelu jouduttiin hetkeksi keskeyttämään. Tauon jälkeen Kroatia menetti otteen pelistä ja Tšekki nousi dramaattisten vaiheiden jälkeen 2-2 tasapeliin.Kroatia möhli varmalta näyttäneen voiton – fanit heittelivät soihtuja kentälle YLE. Viitattu 19.7.2016. Čačić kutsui ottelun jälkeen soihtujen heittelijöitä urheilun terroristeiksi.Kroatian luotsi latasi täyslaidallisen soihtuja viskoneille faneille: "He eivät ansaitse olla katsomossa" YLE. Viitattu 19.7.2016. Lohkovaiheen viimeisessä ottelussa Kroatia otti vahvalla peliesityksillä 2-1 voiton ja eteni lohkovoittajana pudotuspeleihin.Kroatia yllätti Espanjan - lohkovoittoon viime minuuttien maalilla YLE. Viitattu 19.7.2016. Yhdeksi kaaviopuolensa suurimmaksi suosikiksi noussut Kroatia kompastui kuitenkin jo neljännesvälieräottelussa Portugalille, kun Ricardo Quaresma vei Portugalin jatkoon jatkoajan lopussa iskemällään maalilla 1-0.Ante Cacic: Croatia 'punished' after making their only mistake vs. Portugal ESPN. Viitattu 19.7.2016.

Čačić sai potkut Kroatian päävalmentajan tehtävästä 7. lokakuuta 2017, vain pari päivää ennen viimeistä MM2018-karsintojen lohkovaiheen viimeistä ottelua.Croatia sack coach Ante Cacic on eve of final World Cup 2018 qualifier

Joulukuussa 2019 Čačićista tuli egyptiläisen Pyramidsin päävalmentaja.Ante Čačić ima novi angažman, bivši izbornik preuzeo egipatski Pyramids Sportnet.hr. Viitattu 5.12.2022. Hän johdatti joukkueen CAF Confederations Cupin loppuotteluun, jossa Pyramids kuitenkin hävisi RS Berkanelle 1–0.RS Berkane pinned Pyramids, clinched their 1st ever Confederation Cup Africa Top Sports. Viitattu 5.12.2022. Egyptin pääsarjassa hän johdatti joukkueen kolmanneksi. Marraskuussa 2020 seura ilmoitti, ettei Čačić jatka seuran päävalmentajana.Pyramids FC confirm appointment of new head coach kingfut.com. Viitattu 5.12.2022.

Huhtikuussa 2022 Čačić palasi krotialaisen suurseuran NK Dinamo Zagrebin päävalmentajaksi.Čačić privremeni trener Dinama index.hr. Viitattu 5.12.2022. Hän valmensi seuraa kauden viimeisissä otteluissa ja juhli kauden päätteeksi uransa toista Kroatian mestaruutta.Dinamo Zagreb claims Croatian league title for 23rd time Croatiaweek.com. Viitattu 5.12.2022.

Meriitit

 Slovenian supercup: 2013
 Kroatian mestaruus: 2012, 2022
 Kroatian cup: 2012
 Kroatian 2. liiga (2) 1993, 2003
 Jugoslavian 3. liiga: 1991
 EM-neljännesvälierät: 2016
 Välimeren kisat
Pronssia: 2005

Lähteet

Luokka:Kroatialaiset jalkapallovalmentajat
Luokka:Jugoslavialaiset jalkapalloilijat
Luokka:Vuonna 1953 syntyneet
Luokka:Elävät henkilöt